stanford-oval/wikipedia huggingface dataset:
Barbara Wirth

Barbara Wirth (s. 16. syyskuuta 1989) on saksalainen entinen alppihiihtäjä.
Wirthin ensimmäinen kilpailu alppihiihdon maailmancupissa oli Cortina d'Ampezzon suurpujottelussa 25. tammikuuta 2009. Ensimmäisen pistesijansa hän saavutti Levin pujottelussa marraskuussa 2009 oltuaan lopputuloksissa 28:s. Wirth on sijoittunut maailmancupissa parhaimmillaan yhdeksänneksi Bormion pujottelussa kaudella 2013–2014.
Sotšin olympialaisissa 2014 hän sijoittui pujottelussa 14:nneksi. Viimeisen arvokisansa Wirth laski Jennerissä, Saksassa 15. maaliskuuta 2016 sijoittuen 10:nneksi.
Axel Gabriel Corander

Axel Gabriel Corander (23. maaliskuuta 1827 Mikkelin pitäjä – 29. syyskuuta 1877 Viipuri) oli suomalainen opettaja, kirjailija ja toimittaja.
Coranderin vanhemmat olivat nimismies Karl Fredrik Corander ja Lovisa Charlotta Nass. Opettaja ja toimittaja Claes Fredrik Corander (1822–1872) ja kirkkoherra, opettaja, sanomalehtimies ja suomen kielen tutkija Henrik Konstantin Corander (1814–1878) olivat hänen veljiään. Corander valmistui maisteriksi 1850 ja toimi ensin opettajana Helsingissä sekä sitten 1852–1874 aluksi matematiikan ja myöhemmin uskonnon lehtorina Viipurissa. Hän painatti 1848 ensimmäisen suomalaisen pitäjänkertomuksen Kertoelma Suur-Savosta eli Mikkelistä, kirjoittaen nimensä muotoon A. G. Korander. 1861 hän julkaisi oppikirjan Utkast till finsk satslärä, josta ilmestyi uusi täydennetty painos 1865 muun muassa Julius Krohnin antamiin tietoihin perustuen. Corander työskenteli Viipurissa myös sanomalehtimiehenä, toimittaen Sanan-Lennätintä sekä Otawaa 1862–1863 ja Ilmarista 1871–1872. Hän toimi myös Viipurin Suomalaisen Kirjallisuuden Seuran sihteerinä 1857–1875.
Coranderin puoliso vuodesta 1854 oli Sofia Calonius (k. 1913).
Aiheesta muualla

Kotivuori, Yrjö: Axel Gabriel Corander. Ylioppilasmatrikkeli 1640–1852. Helsingin yliopiston verkkojulkaisu 2005. Viitattu 28.12.2013.
Asturialaiset

Asturialaiset (asturiaksi: asturianos) ovat Asturiasta peräisin oleva etninen ryhmä. Asturialaisia asuu myös Amerikan mantereella ja muualla Euroopassa.
Kulttuuri ja yhteiskunta

Asturialaiset ovat visigoottilaista, keltiberiläistä ja latinalaista alkuperää. Suurin osa asturialaisista kuuluu katoliseen kirkkoon.
Kulttuuri ja yhteiskunta > Kielet

Asturian kieli, jonka puhujamäärä on ollut laskussa 1900-luvulta lähtien, on yksi asturialaisten puhumista kielistä. 40 % asturialaisista puhuu asturiaa ja heistä 10 % puhuu sitä äidinkielenään. Kieli on suojeltu autonomisella lainsäädännöllä, mutta se ei ole virallinen kieli Asturiassa.
Kulttuuri ja yhteiskunta > Keittiö

Asturian kuuluisin alueellinen ruoka on fabada asturiana, joka on pavuista, sianlihasta, verimakkarasta, chorizosta ja sahramista tehty muhennos.
Merkittäviä asturialaisia

Chindasuinth
Pelayo
Alfonso I (Asturia)
Silo (Asturia)
Gaspar Melchor de Jovellanos
Fernando Villaamil
Leopoldo Alas
Feredrico Romeo
Indaelico Prieto
Carmen Polo
Severo Ochoa
Santiago Carrillo
Margarita Salas
Corín Tellado
Javier Fernández
Xuan Bello
Letizia (Espanjan kuningatar)
Luis Enrique Martínez
David Villa
Dania González Peñas
Santi Cazorla
Juan Mata
Fernando Alonso
Käännös suomeksi
Luettelo galaksijoukoista

Tämä artikkeli on luettelo galaksijoukoista.
Luettelo

Coman galaksijoukko
Ilmapumpun galaksijoukko
JKCS 041
Kentaurin galaksijoukko
Kuvanveistäjän ryhmä
Leijonan tripletti
M51:n galaksiryhmä
M81:n galaksiryhmä
M83:n galaksiryhmä
M94:n galaksiryhmä
M96:n galaksiryhmä
M101:n galaksiryhmä
M109:n galaksiryhmä
Maffein ryhmä
Markarianin ketju
NGC 1023:n galaksiryhmä
NGC 2997:n galaksiryhmä
NGC 5866:n galaksiryhmä
NGC 7331:n galaksiryhmä
Neitsyen galaksijoukko
Paikallinen ryhmä (Linnunrata kuuluu tähän joukkoon)
Robertin kvartetti
Seyfertin sekstetti
Stephanin kvintetti
Sulatusuunin galaksijoukko
Vesikäärmeen galaksijoukko
XMMXCS 2215-1738
Aurinkopallokala

| Aurinkopallokala> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Auriglobus
Laji::  silus
Kaksiosainen nimi
 Auriglobus silus  (Roberts, 1982) 
Synonyymit
 Chonerhinos silus 
Infobox OKNimi-testi OKIUCN-testi OK: 
Aurinkopallokala (Auriglobus silus)  on  aasialainen makean veden pallokalalaji.
Ulkonäkö ja koko

Aurinkopallokala jää alle 8 cm pitkäksi. Se on selkäpuolelta kullanhohtoinen, vatsapuolelta valkoinen. Se muistuttaa paljon messinkipallokalaa, joka on hiukan suurempi ja vihertävämpi.
Alkuperä

Aurinkopallokaloja tavataan Malesiassa Sarawakissa ja muualla Borneolla, Rajang- ja  Balleh-jokien vesistöissä.
Käyttäytyminen

Aurinkopallokalat ovat uteliaita ja aktiivisia kaloja. Ne uiskentelevat ylös ja alas kuin helikopterit, ja etsivät sopivia saaliseläimiä. Akvaarioissa ne tarvitsevat enemmän vapaata uintitilaa kuin monet muut pallokalat. Ne ovat aggressiivisia kaikkia muita kaloja kohtaan ja näykkivät isompiensa eviä.
Aškaalit

Aškaalien lippu.
Aškaalit ovat albanian kieltä puhuva pääasiassa Kosovossa, Albaniassa, Serbiassa ja Vojvodinassa elävä vähemmistökansallisuus.
Aškaalien alkuperä on epäselvä. Erään teorian mukaan he ovat albanisoituneita, Palestiinasta saapuneita romaneita, kun taas jotkut pitävät heitä turkkilaisten tai Kosovon egyptiläisten, jotka ovat hyvin samankaltainen ryhmä, jälkeläisinä. Nimitys aškaali tulee Israelissa sijaitsevasta Ashkelonin kaupungista.
Uskonnoltaan enemmistö aškaaleista on muslimeita.[lähde? ]
Azulejo

Neljästä azulejosta muodostuva kuvio.
Azulejo (<arab. zellige, az-zulayj, زليج) on Espanjassa ja erityisesti Portugalissa yleisesti käytetty koristeellinen keraaminen laatta. Niitä käytetään julkisivujen, katupintojen, sisäseinien ja lattioiden pinnoitukseen ja koristeluun. Azulejo-laatat ovat yleensä valkoisia, kiiltäväksi lasitettuja ja sinikuvioisia, mutta myös muita värejä käytetään. Azulejo-kulttuuri on saanut vaikutteita hollantilaisessa Delftin kaupungissa 1600-luvulta asti tehdystä sinivalkoisesta keramiikasta.
Laatat tulivat Iberian niemimaalle alkujaan arabivalloittajien mukana. Nykyisin ne ovat keräilyn ja siten myös varkauksien kohteita.
Aiheesta muualla

Kuvia tai muita tiedostoja aiheesta Azulejo Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Azulejo
Käännös suomeksi
Barnetin taistelu

Barnetin taistelu (engl. Battle of Barnet) oli 14. huhtikuuta 1471 käyty Ruusujen sodan taistelu. Se käytiin Englannissa Barnetin pohjoispuolella Lancasterin ja Yorkin sukujen kannattajien välillä.
Taistelu käytiin sankassa sumussa. Sumun vuoksi Lancasterin puolella taistelleet Montagun markiisi John Nevillen miehet hyökkäsivät vahingossa samalla puolella taistelleiden Oxfordin jaarli John de Veren joukkojen kimppuun, mikä aiheutti kaaoksen Lancasterin joukoissa. Yorkin joukot käyttivät sekasortoa hyväkseen ja löivät Lancasterin miehet. John Neville sai surmansa jo taistelussa, minkä lisäksi Warwickin jaarli Richard Neville surmattiin taistelun jälkeen tämän yrittäessä paeta paikalta. Richard Neville oli kuollessaan yksi oman aikansa suosituimmista ja vaikutusvaltaisimmista aatelisista, minkä vuoksi hänen kuolemansa oli suuri takaisku Lancasterin kannattajille.
Shakespeare dramatisoi Barnetin taistelun Henrik VI -näytelmän kolmannessa osassa.
Käännös suomeksi
Luettelo televisiosarjan Dark Angel jaksoista

Tämä artikkeli sisältää luettelon Dark Angel -televisiosarjan jaksoista.
Ensimmäinen tuotantokausi (2000–2001)

| # | Nimi | Alkuperäinen nimi | Käsikirjoittaja | Ohjaaja | Esityspäivämärää (Yhdysvallat) |
| --- | --- | --- | --- | --- | --- |
| 1 | "Pilotti" | Pilot | James Cameron, Charles H. Eglee | David Nutter | 3. lokakuuta 2000 |
Ei kovin kaukaisessa tulevaisuudessa, geneettisesti paranneltu Max paeta vangitsijoitaan ja selvitä senpäiväisessä Seattlessa.

| 2 | "Kiihkeitä hetkiä" | Heat | Patrick Harbinson | Michael Katleman | 10. lokakuuta 2000 |

| 3 | "Selkä seinää vasten" | Flushed | René Echevarria, Charles H. Eglee | Terrence O'Hara | 17. lokakuuta 2000 |

| 4 | "Käteinen ennen kaikkea" | C.R.E.A.M. | David Zabel | Chris Long | 31. lokakuuta 2000 |

| 5 | "Salainen viivakoodi" | 411 on the DL | Doris Egan | Joe Ann Fogle | 14. marraskuuta 2000 |

| 6 | "Ihmelapsi" | Prodigy | Charles H. Eglee, Rene Echevarria | David Jackson | 21. marraskuuta 2000 |

| 7 | "Laiha lohtu" | Cold Comfort | Jose Molina | Jefery Levy | 28. marraskuuta 2000 |

| 8 | "Etsintäkuulutus" | Blah Blah Woof Woof | Moira Kirland | Paul Shapiro | 12. joulukuuta 2000 |

| 9 | "Lopputili" | Out | David Zapel | Sarah Pia Anderson | 1. tammikuuta 2001 |

| 10 | "Punainen sarja" | Red | René Echevarria, Charles H. Eglee | Michael Katleman | 16. tammikuuta 2001 |

| 11 | "Taideaarre" | Art Attack | Doris Egan | James A. Contner | 6. helmikuuta 2001 |

| 12 | "Ylösnousu" | Rising | Jose Molina, David Zapel | Duane Clark | 13. helmikuuta 2001 |

| 13 | "Takaa-ajetut" | The Kidz Are Aiight | René Echevarria, Charles H. Eglee | Jeff Woolnough | 20. helmikuuta 2001 |

| 14 | "Naisenergiaa" | Female Trouble | Patrick Harbinson | John T. Kretchmer | 27. helmikuuta 2001 |

| 15 | "Cape Haven" | Haven | Jose Molina | Michael Ray Rhodes | 27. maaliskuuta 2001 |

| 16 | "Rakkauskertomus" | Shortie's In Love | Adisa Iwa | Paul Shapiro | 17. huhtikuuta 2001 |

| 17 | "Hullu kukko" | Pollo Loco | Doris Egan | Thomas J. Wright | 24. huhtikuuta 2001 |

| 18 | "Kameramies" | I and I Am a Camera | David Simkins | Jeff Woolnough | 1. toukokuuta 2001 |

| 19 | "Paha kuningas ja prinsessa" | Hit a Sista Back | Moira Kirland | James Whitmore Jr. | 8. toukokuuta 2001 |

| 20 | "Miau!" | Meow | David Zapel | D. J. Caruso | 15. toukokuuta 2001 |

| 21 | "Hyökkäys tukikohtaan" | ...And Jesus Brought a Casserole | René Echevarria, Charles H. Eglee | Joe Ann Fogle | 22. toukokuuta 2001 |
Toinen tuotantokausi (2001–2002)

| # | Nimi | Alkuperäinen nimi | Käsikirjoittaja | Ohjaaja | Esityspäivämärää (Yhdysvallat) |
| --- | --- | --- | --- | --- | --- |
| 22 | "Kuoleman suudelma" | Designate This | Moira Kirland Dekker | Jeff Woolnough | 28. syyskuuta 2001 |

| 23 | "Vapaata riistaa" | Bag 'Em | Marjorie David | Vern Gillum | 5. lokakuuta 2001 |

| 24 | "Ostotodistus" | Proof of Purchase | Tommy Thompson | Thomas J. Wright | 12. lokakuuta 2001 |

| 25 | "Sanaton rakkaus" | Radar Love | Michael Angeli | Jeff Woolnough | 26. lokakuuta 2001 |

| 26 | "Böö" | Boo | Charles H. Eglee, Moira Kirland | Les Landau | 2. marraskuuta 2001 |

| 27 | "Kaksi" | Two | Jose Molina | Allan Kroeker | 9. marraskuuta 2001 |

| 28 | "Vaatii kokoamista" | Some Assembly Required | Robert Doherty | Nick Marck | 16. marraskuuta 2001 |

| 29 | "Merenneito" | Gill Girl | Marjorie David | Bryan Spicer | 7. joulukuuta 2001 |

| 30 | "Väline on viesti" | Medium is the Message | Michael Angeli | Jeff Woolnough | 14. joulukuuta 2001 |

| 31 | "Älypää" | Brainiac | Chip Johannesson | Stephen Williams | 11. tammikuuta 2002 |

| 32 | "Berrisfordin tapaus" | The Berrisford Agenda | Moira Kirland | Thomas J. Wright | 18. tammikuuta 2002 |

| 33 | "Lainattua aikaa" | Borrowed Time | Jose Molina | David Straiton | 1. helmikuuta 2002 |

| 34 | "Sataman valot" | Harbor Lights | Robert Doherty | Kenneth Biller | 8. helmikuuta 2002 |

| 35 | "Verivala" | Love in Vein | Michael Angeli | David Grossman | 8. maaliskuuta 2002 |

| 36 | "Unohda koko juttu" | Fuhgeddaboudit | Julie Hess | Morgan Beggs | 15. maaliskuuta 2002 |

| 37 | "Käärmeenmyrkky" | Exposure | Moira Kirland | Stephen Williams | 22. maaliskuuta 2002 |

| 38 | "Terve ja näkemiin" | Hello, Goodbye | Jose Molina | Jeff Woolnough | 5. huhtikuuta 2002 |

| 39 | "Hikinen iltapäivä" | Dawg Day Afternoon | Robert Doherty | Kenneth Biller | 12. huhtikuuta 2002 |

| 40 | "Kuin kaksi marjaa" | She Ain't Heavy | Robert Doherty, Michael Angeli | Allan Kroeker | 19. huhtikuuta 2002 |

| 41 | "Salaperäisiä viestejä" | Love Among the Runes | Jose Molina, Moira Kirland | James Whitmore Jr. | 26. huhtikuuta 2002 |

| 42 | "Kummajaisten kansakunta" | Freak Nation | James Cameron, Charles H. Eglee | James Cameron | 3. toukokuuta 2002 |
Axel Gabriel Silfverstolpe

| Axel Gabriel Silfverstolpe |
| --- | --- |
 Axel Gabriel Silfverstolpe
Henkilötiedot
Syntynyt: 1762
Kuollut: 1816 (53–54 vuotta)
Kansalaisuus:  Ruotsi
Ammatti:  kirjailija, poliitikko, virkamies
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Axel Gabriel Silfverstolpe (1762–1816) oli ruotsalainen runoilija ja poliitikko. Hän oli vuodesta 1795 ritarihuoneen sihteeri. Vuoden 1809 vallankaappuksen jälkeen hän osallistui perustuslaki- ja salaisen valiokunnan jäsenenä uusien perustuslakien, varsinkin painovapausasetuksen, valmistamiseen. Hän julkaisi poliittisia lentokirjasia. Silfverstolpen runojen Dikter (1801 ja 1810) pääansioina on muodon selkeys. Hänet valittiin 1794 Ruotsin akatemiaan.
Silfverstolpe työskenteli myös hovissa leskikuningatar Sofia Magdalenan hovimestarina ja sihteerinä sekä toimittajana kahdessa lehdessä Stockholmsposten ja Läsning i blandade ämnen. Hän kannatti valistusajan vapaampia aatteita ja perustuslaillista vapautta ja esitti näitä ajatuksia puheessaan liittyessään Akatemiaan.
Teokset

Dikter (1801 ja 1810)
Äreminne öfver Birger Jarl (1787)
Äreminne öfver Sten Sture d. y. (1791)
Försök till en afhandling om vitterhetens inflytelse på allmänna förståndsodlingen och sederna (1802)
Aiheesta muualla

Jan Christensen, Axel Gabriel Silfverstolpe, Svenskt biografiskt lexikon (ruotsiksi)
Bastian Oczipka

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. tammikuuta 1989 (ikä 35)
Syntymäpaikka: Bergisch Gladbach, Saksa
Pelipaikka: vasen laitapuolustaja
Pituus: 184 cm
Paino: 83 kg
Seura
Seura: Arminia Bielefeld
Junioriseurat
1994–1997: SV Blau-Weiß Hand
1997–1999: SV Bergisch Gladbach 09
1999–2008: Bayer Leverkusen
Seurat
| Vuodet | Seura | O | (M) |
| 2008–2012 | Bayer Leverkusen | 9 | (0) |
| 2008–2012 | → Bayer Leverkusen II | 4 | (0) |
| 2008 | → Hansa Rostock II (laina) | 1 | (0) |
| 2008–2010 | → Hansa Rostock (laina) | 42 | (0) |
| 2009–2011 | → FC St. Pauli (laina) | 36 | (1) |
| 2012–2017 | Eintracht Frankfurt | 146 | (2) |
| 2017– | Schalke 04 | 84 | (1) |
Maajoukkue
| 2008 | Saksa U19 | 2 | (0) |
| 2008–2009 | Saksa U20 | 5 | (0) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2020.  Maajoukkueuran tilastot päivitetty 8. heinäkuuta 2020.
Bastian Oczipka (s. 12. tammikuuta 1989 Bergisch Gladbach, Saksa) on saksalainen jalkapalloilija. Pelipaikaltaan hän on vasen laitapuolustaja. Oczipka edustaa 2. Bundesliigassa pelaavaa Arminia Bielefeldiä.
Oczipka edusti junioritasolla SV Blau-Weiß Handia (1994–1997), SV Bergisch Gladbach 09:ää (1997–1999) ja Bayer 04 Leverkusenia (1999–2008). Hän nousi Bayer 04 Leverkusenin edustusjoukkueeseen kesällä 2008. Oczipka kuitenkin lainattiin elokuussa 2008 FC Hansa Rostockiin ja puolentoista vuoden lainan jälkeen tammikuussa 2010 FC St. Pauliin, jossa hän pelasi niin ikään puolitoista vuotta. Hän pelasi Hansa Rostockissa 42 ja St. Paulissa 16 2. Bundesliigan ottelua sekä St. Paulissa 20 Bundesliigan ottelua. Oczipka pelasi ensimmäisen Bundesliigan ottelunsa 21. elokuuta 2010 St. Paulin voittaessa vieraissa SC Freiburgin 3–1. Ensimmäisen sarjaottelunsa Leverkusenissa Oczipka pelasi 18. marraskuuta 2011, kun joukkue voitti 1. FC Kaiserslauternin vieraissa 2–0. Yhteensä Oczipka pelasi kaudella 2011–2012 yhdeksän liigaottelua.
Kesällä 2012 Oczipka siirtyi myös Bundesliigassa pelaavaan Eintracht Frankfurtiin 500 000 euron siirtosummalla. Ensimmäisen pääsarjamaalinsa Oczipka teki 9. toukokuuta 2015, kun Eintracht Frankfurt voitti TSG 1899 Hoffenheimin kotonaan 3–1. Hän pelasi seurassa kaikkiaan 146 liigaottelua, joissa teki kaksi maalia ja antoi 22 maalisyöttöä. Kesällä 2017 hän siirtyi saman sarjan Schalkeen 4,5 miljoonan euron siirtosummalla. Kauden 2019–2020 loppuun mennessä hän on pelannut seurassa 84 bundesliigaottelua, joissa hän on tehnyt yhden maalin ja syöttänyt 12 maalia.
Oczipka on edustanut Saksaa alle 19- ja alle 20-vuotiaiden maajoukkuetasolla. Hän pelasi kahdessa ottelussa minuutin kummassakin Saksan voittaessa alle 19-vuotiaiden Euroopan-mestaruuden 2008.
Barbara Sukowa

Barbara Sukowa
Barbara Sukowa (s. 2. helmikuuta 1950 Bremen, Länsi-Saksa) on kansainvälisesti tunnettu saksalainen näyttelijä. Hän tuli tunnetuksi vuonna 1980 roolistaan Rainer Werner Fassbinderin ohjaamassa 14-osaisessa televisiosarjassa Berlin Alexanderplatz ja hän näytteli vuotta myöhemmin saman ohjaajan elokuvassa Lola. Sukowalle myönnettiin 1986 Cannesin elokuvajuhlien Kultainen palmu -palkinto Margarethe von Trottan ohjaaman Rosa Luxemburg -elokuvan nimiroolista. Sukowa on näytellyt monien huomattavien ohjaajien elokuvissa.
Sukowa on tullut tunnetuksi monien merkittävien sinfoniaorkesterien solistina. Hän on esittänyt puheroolia Arnold Schönbergin Pierrot lunairessa. Roolissa hän debytoi Reinbert de Leeuwin johtamassa Schoenberg Ensemlen esityksessä. Myöhemmin hän on esittänyt teosta Pariisissa, Lontoossa, Pietarissa, Madridissa, Roomassa, Salzburgissa, Tokiossa, Los Angelesissa ja New Yorkissa. Sukowa on esittänyt myös resitoijan roolia Schönbergin Gurre-Lieder-teoksessa muun muassa Berliinin filharmonikoiden kanssa. Lisäksi hän on esiintynyt kertojana Sergei Prokofjevin teoksessa Pekka ja susi sekä Felix Mendelssohnin Kesäyön unelma -teoksessa.
Barbara Sukowa on naimisissa ohjaaja Robert Longon kanssa. Hänellä on poika aiemmasta suhteestaan Daniel Olbrychskin kanssa.
Suomessa Sukowa esiintyi syyskuussa 2007 Radion sinfoniaorkesterin solistina Schönbergin teoksessa Gurre-Lieder.
Filmografia

1980 Berlin Alexanderplatz (Rainer Werner Fassbinder)
1981 Sisarukset (Die bleierne Zeit) (Margarethe von Trotta)
1981 Lola (Rainer Werner Fassbinder)
1986 Rosa Luxemburg (Margarethe von Trotta)
1987 Der Sizilianer
1990 Europa (Lars von Trier)
1991 Homo Faber (Volker Schlöndorff)
1993 M. Butterfly (David Cronenberg)
1995 Johnny Mnemonic (Robert Longo)
1998 Cradle Will Rock (Tim Robbins)
2001 Thirteen Conversations About One Thing (Jill Sprecher)
2004 Hierankl (Hans Steinbichler)
2005 Romance & Cigarettes (John Turturro)
Luettelo tunnetuista kuhmolaisista

Tämä artikkeli on luettelo tunnetuista kuhmolaisista.
Bastian Kaltenböck

Bastian Kaltenböck (s. 23. heinäkuuta 1983 Hallein, Itävalta) on itävaltalainen mäkihyppääjä ja yhdistetyn urheilija.
Kaltenböck kilpaili ensimmäisen kerran mäkihypyn Continental Cupissa tammikuussa 2002 sijoittumalla 30:nneksi. Ensimmäisen voittonsa hän saavutti saman vuoden joulukuussa Sveitsin St. Moritzissa. Hän on uransa aikana voittanut yksitoista Continental Cupin kisaa ja sijoittunut parhaimmillaan kokonaistilastoissa toiseksi kaudella 2007–2008. Kaltenböck hyppäsi ensimmäisen maailmancupin osakilpailunsa Innsbruckissa tammikuussa 2003. Hänen paras sijoituksensa maailmancupin osakilpailussa on 19.
Vuoden 2007 Universiadeissa Italiassa Kaltenböck saavutti joukkuemäen kultaa yhdessä Manuel Fettnerin ja Florian Lieglin kanssa. Vuonna 2009 Kiinassa järjestetyissä Universiadeissa hän voitti joukkuemäen hopeaa ja sai henkilökohtaisessa normaalimäen kilpailussa pronssia.
Syksyllä 2009 Kaltenböck sai kantapäähänsä tulehduksen. Tulehduksesta johtuvan kivun vuoksi harjoittelu oli mahdotonta, ja Kaltenböck oli harjoittelutauolla joulukuuhun 2009 asti. Helmikuussa 2010 Kaltenböck oli koehyppääjänä Vancouverin olympialaisissa ja lopetti mäkihyppyuransa olympialaisten jälkeen.
Autoscopia: Murder in Phazes

| Autoscopia / Murder In Phazes Blindead |
| --- | --- | --- |

Studioalbumin tiedot
 Äänitetty : elokuu 2007 Screw Factory Studio, Dębica, Puola
 Julkaistu: 18. elokuuta 2008
 Tyylilaji: sludge metal progressiivinen metalli
 Kesto: 60.00
 Levy-yhtiö: Deadline Records
Blindeadin muut julkaisut
| Devouring Weakness 2006 | Autoscopia / Murder In Phazes 2008 | Impulse 2009 |
Autoscopia: Murder in Phazes on puolalaisen sludge/progressiivisen metalliyhtyeen Blindeadin toinen studioalbumi, joka on julkaistu vuonna 2008.
Kappaleet

Phaze I: Enlightenment – 7.07
Phaze I: Abyss – 6.30
Phaze II: Symmetry – 6.10
Phaze II: Phenomena – 11.33
Phaze III: Blood Bond – 9.07
Phaze III: A Nice Night for a Walk – 6.04
Phaze IV – 13.29
Kokoonpano

Nick – laulu
Havoc – kitara, basso
Deadman – kitara
Zvierzak – basso
Konrad – rummut
Arvostelut

Imperiumi.net:
Aiheesta muualla

Albumi Autoscopia: Murder in Phazes Encyclopaedia Metallum -sivustolla (englanniksi)
Autoscopia / Murder In Phazes discogs.com -sivustolla
BND

BND on lyhenne muun muassa seuraavista:
Bundesnachrichtendienst (BND), Saksan tiedustelupalvelu
Bank of North Dakota (BND), yhdysvaltainen pankki
Brunein dollari (BND), Brunein valuutta
Bandar Abbasin lentoasema (BND), lentoasema Iranissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BND”, voi hakea sivunnimihaulla, laajalla sivunnimihaulla tai tekstihaulla.
Barneville-Carteret

| Barneville-Carteret |
| --- | --- |

 vaakuna
 Barneville-Carteret
 Koordinaatit: 49°22′52″N, 1°45′10″W 
Valtio:  Ranska
Alue:  Normandia
Departementti:  Manche
Arrondissementti:  Cherbourg
Pinta-ala:  
 – Kokonaispinta-ala:  10,3 km²
Väkiluku (2013):  2 228
 – Väestötiheys:  216,5 as./km²
 
 Kunnan kotisivut 
Infobox OKVirheellinen NIMI-arvo: 
Barneville-Carteret on kunta Ranskassa Manchen departementissa Normandian alueella. Se sijaitsee Cotentin niemimaalla Englannin kanaalin rannikolla. Kunta on suosittu merenrantalomakohde, josta tehdään myös risteilyjä rannikon edustalla oleville Kanaalisaarille.
Aiheesta muualla

Kuvia tai muita tiedostoja aiheesta Barneville-Carteret Wikimedia Commonsissa
Barney

Barney tarkoittaa seuraavia:
Barney, skotlanninterrieri, Yhdysvaltain presidentin George W. Bushin koira
Sukunimi

Alice Pike Barney (1857–1931), yhdysvaltalainen taidemaalari
Natalie Clifford Barney (1876–1972), yhdysvaltalainen perijätär ja kirjailija
Scott Barney (s. 1979), kanadalainen jääkiekkoilija
Barney Calhoun, tietokonepeli Half-Lifen hahmo
Barney Gumble, henkilöhahmo televisiosarjassa Simpsonit
Barney, kuuluisan lastenohjelman purppuranpunainen dinosaurus
Barney-karhu, sarjakuva- ja piirroselokuvahahmo
Barney Rubble (suom. Tahvo Soranen), hahmo televisiosarjassa Kiviset ja Soraset
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barney”, voi hakea sivunnimihaulla, laajalla sivunnimihaulla tai tekstihaulla.
Bafétimbi Gomis

| 0 | 1 | 2 |
| --- | --- | --- |

Henkilötiedot
Koko nimi: Bafétimbi Fredius Gomis
Syntymäaika: 6. elokuuta 1985 (ikä 39)
Syntymäpaikka: La Seyne-sur-Mer, Ranska
Pelipaikka: hyökkääjä
Pituus: 184 senttimetriä
Seura
Seura: Swansea
Pelinumero: 18
Junioriseurat
2001–2002: Saint-Étienne
Seurat
| Vuodet | Seura | O (M) |
| 2002–2004 2004–2009 2005 2009–2014 2014– | Saint-Étienne B Saint-Étienne → Troyes (laina) Lyon Swansea City | 30 (15) 142 (40) 13 (6) 178 (64) 32 (8) |
Maajoukkue
| 2008– | Ranska | 12 (3) |
 Seurajoukkueuran tilastot kattavat vain kansalliset sarjat, päivitetty 8. elokuuta 2015.  Maajoukkueuran tilastot päivitetty 8. elokuuta 2015.
Bafétimbi "Bafé" Gomis (s. 6. elokuuta 1985 La Seyne-sur-Mer, Ranska) on ranskalainen jalkapalloilija. Hän edustaa Englannin Valioliigassa pelavaa Swansea Cityä. Hän on pelipaikaltaan hyökkääjä.